Broj: 711-I-1808-P-271-20/22-06-19

Zagreb, 20. svibnja 2022.g.

**Povjerenstvo za odlučivanje o sukobu interesa** (u daljnjem tekstu: Povjerenstvo) u sastavu Nataše Novaković kao predsjednice Povjerenstva, Tončice Božić, Davorina Ivanjeka i Aleksandre Jozić-Ileković kao članova Povjerenstva, na temelju članka 30. stavka 1. podstavka 1. Zakona o sprječavanju sukoba interesa („Narodne novine“ broj 26/11., 12/12., 126/12., 48/13., 57/15. i 98/19. u daljnjem tekstu ZSSI), **u predmetu dužnosnika Mate Perišića**, **člana Uprave trgovačkog društva Plovput d.o.o.,** pokrenutom Odlukom Povjerenstva broj: 711-I-1002-P-271-20/21-04-19 od 14. svibnja 2021.g., na 172. sjednici, održanoj 20. svibnja 2022.g., donosi sljedeću

**ODLUKU**

1. **Primanjem dodatne naknade za obnašanje dužnosti u vidu božićnice u 2018.g. i 2019.g., uskrsnice u 2020.g. i 2021.g., dara u naravi prigodom uskršnjih blagdana u 2018.g., 2019.g. i 2020.g., naknade za III. stup mirovinskog osiguranja u 2017.g., 2018.g., 2019.g., 2020.g. i 2021.g., naknade za dopunsko osiguranje u 2017.g., 2018.g., 2019.g., 2020.g. i 2021.g., dar djetetu do 15.g. starosti u 2017.g. i 2018.g., nagrade za radne rezultate u 2018.g., 2019.g. i 2020.g. te jubilarne nagrade u 2018.g., uz primanje za obnašanje navedene dužnosti dužnosnik Mate Perišić, član Uprave trgovačkog društva Plovput d.o.o., počinio je povredu odredbe članka 7. stavka 1. podstavka d) ZSSI-a.**
2. **Za povredu ZSSI-a, opisanu pod točkom I. ove izreke, dužnosniku Mati Perišiću se izriče sankcija iz članka 42. stavka 1. podstavka 2. ZSSI-a, obustava isplate dijela neto mjesečne plaće u ukupnom iznosu od 3.000,00 kn, koja će se trajati 3 mjeseca i izvršit će se u 3 jednaka uzastopna mjesečna obroka, svaki u pojedinačnom iznosu od 1.000, 00 kn.**

Obrazloženje

Povjerenstvo je na 126. sjednici, održanoj 14. svibnja 2021.g., pokrenulo postupak za odlučivanje o sukobu interesa protiv dužnosnika Mate Perišića, člana Uprave trgovačkog društva Plovput d.o.o. zbog moguće povrede članka 7. stavka 1. podstavka d.) ZSSI-a koja proizlazi iz primanja dodatnih naknada za obnašanje dužnosti.

Na odluku o pokretanju postupak dužnosnik se očitovao u bitnom navodeći da je isplata navedenih primitaka izvršena sukladno Ugovoru o obavljanju poslova Uprave od 19. lipnja 2017.g. i Ugovoru od 30. svibnja 2018.g. te internim aktima tog trgovačkog društva kojima su regulirana prava iz radnih odnosa te stoga dužnosnik i stručna služba trgovačkog društva Plovput d.o.o. navedene isplate nisu smatrali spornima, ali su ih prestali isplaćivati nakon odluke Povjerenstva.

Člankom 3. stavkom 1. podstavkom 37. ZSSI-a propisano je da su predsjednici i članovi uprava trgovačkih društava u većinskom državnom vlasništvu dužnosnici u smislu odredbi ZSSI-a. Uvidom u Registar dužnosnika utvrđeno je da Mate Perišić obnaša dužnost člana Uprave trgovačkog društva Plovput d.o.o. od 5. lipnja 2017. te je povodom obnašanja navedene dužnosti obvezan postupati sukladno odredbama ZSSI-a.

Prilikom administrativne provjere izvješća o imovinskom stanju dužnosnika povodom stupanja na dužnost, Povjerenstvo je utvrdilo kako iz Informacijskog sustava Porezne uprave proizlazi da dužnosnik prima prigodne nagrade, novčane nagrade za radne rezultate i dar djetetu u 2017.g., 2018.g., 2019.g. i 2020.g.

S obzirom da dužnosnik Mate Perišić obnaša dužnost člana Uprave trgovačkog društva Plovput d.o.o., Povjerenstvo je sa svrhom provjere je li i navedeni dužnosnik primao dodatne naknade za poslove obnašanja javnih dužnosti otvorilo predmet pod brojem P-271/20, te je u odnosu na dužnosnika zatražilo očitovanje od trgovačkog društva Plovput d.o.o.

Trgovačko društvo Plovput d.o.o. dostavilo je očitovanje KBROJ:1-1210/21 od 14. travnja 2021.g. u kojem se u bitnom navodi da temeljem odredbi Ugovora o obavljanju poslova Uprave-Direktora od 19. lipnja 2017. godine, članka 5. stavka 6. i Ugovora od 30. svibnja 2018. godine, članka 4. stavka 5., „Direktor ima pravo na sva druga prava iz radnog odnosa i primanja utvrđena odredbama akata Društva koja nisu utvrđena Ugovorom o obavljanju poslova Uprave, a koja vrijede za ostale radnike Društva.“, a da su sukladno tome akti koji određuju isplatu navedenih primitaka ostalim radnicima društva: Kolektivni Ugovor za radnike Plovput d.o.o. Split od 01. prosinca 2016. godine, broj: 1/1-4273/16; Sporazum od 26. studenog 2018. godine broj: 1/1-3682/18-3989/1, Sporazum od 20. prosinca 2018. godine broj: 1-3957/18-4007, Kolektivni Ugovor za radnike Plovput d.o.o. Split od 27. veljače 2019. godine broj: 1-308/19- 4014, Aneks I Kolektivnog Ugovora od 17. lipnja 2019. godine kbr: 1-308/19-4014, Sporazum od 02. lipnja 2020. godine br: 1-1552/20, Pravilnik o radu (pročišćeni tekst) broj: 1/1-941/17 od 06. ožujka 2017. godine, Izmjene i dopune broj: 1/1-2004/20 od 16. studenog 2020. Pravilnika o radu (pročišćeni tekst) broj: 1/1-941/17 od 06. ožujka 2017. godine i Pravilnik o radu (pročišćeni tekst) broj: 1/1-3266/20 od 17. prosinca 2020. godine.

U prilog svojem očitovanju društvo Plovput d.o.o. dostavilo je i tablicu primitaka člana uprave Mate Perišića za razdoblje od lipnja 2017.g. do 14. travnja 2021.g. Iz predmetne tablice proizlazi kako je dužnosniku isplaćena božićnica 15. prosinca 2018.g. i 8. siječnja 2019.g. u iznosu od po 2.500,00 kuna, uskrsnica 8. lipnja 2020. u iznosu 1.000,00 kuna, 4. rujna 2020. u iznosu 1.500,00 kuna i 2. travnja 2021. u iznosu 3.000,00 kuna, dar u naravi prigodom uskršnjih blagdana 14. ožujka 2018. u iznosu 600,00 kn, 8. travnja 2019. u iznosu od 600,00 kn i 2. lipnja 2021. u iznosu od 600,00 kn.

Dužnosniku Mati Perišiću su, nadalje, isplaćeni sljedeći iznosi za naknadu za III. stup mirovinskog osiguranja: 9. lipnja 2017.g., 12. srpnja 2017.g., 9. kolovoza 2017.g., 12. rujna 2017.g., 10. listopada 2017.g., 9. studenog 2017.g. i 5. prosinca 2017.g. u pojedinačnom iznosu od 400,00 kuna, 10. siječnja 2018.g., 8. veljače 2018.g., 7. ožujka 2018.g., 11. travnja 2018.g., 8. svibnja 2018.g., 11. lipnja 2018.g., 10. srpnja 2018.g., 10. kolovoza 2018.g., 12. rujna 2018.g., 15. listopada 2018.g. i 21. studenog 2018.g. u pojedinačnom iznosu od 400,00 kuna i 20. prosinca 2018.g. u iznosu od 300,00 kuna, 31. siječnja 2019.g. i 28. veljače 2019.g. u pojedinačnom iznosu od 300,00 kuna, 29. ožujka 2019.g., 30. travnja 2019.g., 31. svibnja 2019.g., 27. lipnja 2019.g.,30. srpnja 2019.30. kolovoza 2019.g.,30. rujna 2019.g., 31. listopada 2019.g., 29. studenog 2019.g. i 19. prosinca 2019.g. u pojedinačnom iznosu od 100,00 kuna, 31. siječnja 2020.g. 28. veljače 2020.g., 18. ožujka 2020.g., 30. travnja 2020.g., 28. svibnja 2020.g., 30. lipnja 2020.g., 31. srpnja 2020.g., 31. kolovoza 2020.g., 30. rujna 2020.g., 30. listopada 2020.g., 20. studenog 2020.g. i 23. prosinca 2020.g. u pojedinačnom iznosu od 100,00 kuna, 29. siječnja 2021.g., 26. veljače 2021.g. i 30. ožujka 2021.g. u pojedinačnom iznosu 100,00 kuna.

Društvo Plovput d.o.o. nadalje navodi da su dužnosniku Mati Perišiću isplaćene naknade za dopunsko osiguranje u pojedinačnom iznosu od 16,27 kuna dana 6. srpnja 2017.g., 4. kolovoza 2017.g., 7. rujna 2017.g., 5. listopada 2017.g., 7. studenog 2017.g., 8. prosinca 2017.g., 9. siječnja 2018.g., 6. veljače 2018.g., 6. ožujka 2018.g., 6. travnja 2018.g., 4. svibnja 2018.g.6. lipnja 2018.g., 5. srpnja 2018.g.i 6. kolovoza 2018.g., pojedinačni iznos od 133,33 kune dana 14. rujna 2018.g. i 15. listopada 2018.g., pojedinačni iznos od 10, 67 kuna 7. studenog 2018.g., 7. prosinca 2018.g., 10. siječnja 2019.g., 7. veljače 2019.g., 6. ožujka 2019.g., 8. travnja 2019.g., 6 svibnja 2019.g., 5. srpnja 2019.g., 6. kolovoza 2019.g., 5. rujna 2019.g., 4. listopada 2019.g., 5. studenog 2019.g.,9. prosinca 2019.g., 9. siječnja 2020.g., 6. veljače 2020.g., 5. ožujka 2020.g., 8. travnja 2020.g., 5. svibnja 2020.g., 5. lipnja 2020.g., 2. srpnja 2020.g., 30. srpnja 2020.g., 27. kolovoza 2020.g., 30. rujna 2020.g. te pojedinačni iznos od 19,95 kuna 9. studenog 2020.g., 2. prosinca 2020.g., 4. siječnja 2021.g., 8. veljače 2021.g., 1. ožujka 2021.g. i 1. travnja 2021.g.

U dopisu se nadalje navode: isplata dara djetetu do 15. godine života u pojedinačnom iznosu od 600,00 kuna, dana 1. prosinca 2017.g. i 4. prosinca 2018.g., jubilarna nagrada u iznosu od 1.5000,00 kuna 6. travnja 2018.g. te nagrade za radne rezultate radnika u iznosu od 2.000,00 kuna 21. prosinca 2018.g., po 2.500,00 kuna 5. srpnja 2019.g. i 9. prosinca 2019.g. te 2.500,00 kuna 8. prosinca 2020.g.

Uvidom u izvješće o imovinskom stanju koje je dužnosnik podnio povodom stupanja na dužnost utvrđeno je da navedeni dužnosnik za obnašanje dužnosti člana Uprave trgovačkog društva Plovput d.o.o. prima plaću u neto iznosu od 27.455,68 kn.

Člankom 7. ZSSI-a propisana su zabranjena djelovanja dužnosnika. Člankom 7. stavkom 1. podstavkom d) ZSSI-a propisano je da je dužnosnicima zabranjeno primiti dodatnu naknadu za poslove obnašanja javnih dužnosti.

Pritom se dodatnom naknadom za poslove obnašanja javnih dužnosti smatra, osim plaće za obnašanje dužnosti u smislu članka 4. stavka 1. ZSSI-a, svaki drugi odnosno dodatni primitak koji dužnosnik ostvari povrh plaće po osnovi obavljanja poslova iz nadležnosti dužnosnika, a koji ujedno ne predstavlja naknadu stvarnih troškova obnašanja dužnosti.

Visoki upravni sud Republike Hrvatske u presudi, poslovni broj: Usž-4335/19-3 od 14. listopada 2021., tumači da se prigodne nagrade do propisanog iznosa, božićnica i regres za godišnji odmor ne smatraju plaćom dužnosnika u smislu odredbe članka 4. stavka ZSSI-a, već primitci dodatnih naknada za poslove obnašanja javnih dužnosti.

U navedenoj presudi sud obrazlaže da primanje isplata dodatnih naknada predstavlja povredu zabrane propisane člankom 7. stavkom 1. točkom d) ZSSI-a tumačeći da se na radno-pravni status dužnosnika primjenjuju i odredbe ZSSI-a, te da zaključenje ugovora o radu dužnosnika s tijelom javne vlasti ne isključuje od primjene odredbu članka 7. stavka 1. točke d) ZSS/11-a.

S obzirom na tumačenje Visokog upravnog suda Republike Hrvatske, dužnosnik koji prima plaću za obnašanje javne dužnosti ne smije istodobno ostvarivati druge primitke, koji ujedno ne predstavljaju naknadu stvarnih troškova obnašanja dužnosti.

Sve druge isplate koje se isplaćuju pored plaće od strane tijela javne vlasti u kojem obnaša dužnost, predstavljaju dodatnu naknadu, zabranjenu člankom 7. stavkom točkom d) ZSSI/11-a.

Dodatne naknade odnose se i na isplate božićnice, uskrsnice, dara za dijete, nagrade za radne rezultate te jubilarne nagrade, te uplate u mirovinsko osiguranje, dopunsko zdravstveno osiguranje.

Nadalje, odredbe ugovora o radu, kolektivnih ugovora te svih podzakonskih akata, odnosno općih akata CERP-a (Pravilnika o radu), kao i pojedinačne odluke o isplati ne smiju biti suprotne odredbama ZSSI-a u dijelu u kojem je propisana izričita zabrana, pa stoga ne mogu poslužiti niti kao pravni temelj za isplatu ovim Zakonom propisanih nedopuštenih primitaka, odnosno dužnosniku nisu mogle biti isplaćene dodatne naknade, neovisno o tome što je to proizlazilo iz odredbi navedenih pojedinačnih i općih pravnih akata trgovačkog društva Plovput d.o.o.

Stoga, Povjerenstvo ističe kako svi pravni akti niže pravne snage, poput pojedinačnih ili kolektivnih ugovora te odluka uprava trgovačkih društava, moraju biti usklađeni sa zakonskim odredbama i njima ne mogu biti određene isplate drugih primitaka, pored plaće, ako je njihovo primanje izričito zakonom zabranjeno.

Navedeno znači da je isplata dodatnih naknada dužnosnicima, koji primaju plaću iz članka 4. stavka 1. ZSSI-a, na temelju općih ili pojedinačnih akata trgovačkih društva, suprotna odredbi članka 7. stavka 1. podstavka d) ZSSI-a.

S obzirom da je utvrđeno da je dužnosnik Mate Perišić istodobno uz primanje plaće za obnašanje javne dužnosti člana Uprave trgovačkog društva Plovput d.o.o. ostvarivao navedene uplate, došlo je do povrede odredbe članka 7. stavka 1. podstavka d) ZSSI-a.

Slijedom navedenog odlučeno je kao u točki I. izreke ovog akta.

Člankom 42. ZSSI-a propisane su sankcije koje se mogu izreći za povredu odredbi navedenog Zakona. Za povredu odredbi članka 7. stavka 1. podstavka d) Povjerenstvo može izreći sankciju obustave isplate dijela neto mjesečne plaće, opomenu i javno objavljivanje odluke Povjerenstva.

Kao okolnost koja upućuje na nužnost izricanja sankcije obustave isplate dijela neto mjesečne plaće dužnosnika kao teže vrste sankcije, Povjerenstvo je ocijenilo da je dužnosnik tijekom razdoblja od nekoliko godina ostvarivao primitke više različitih naknada.

Člankom 44. stavkom 1. ZSSI-a propisano je da sankciju obustave isplate dijela neto mjesečne plaće Povjerenstvo izriče u iznosu od 2.000,00 do 40.000,00 kuna, vodeći računa o težini i posljedicama povrede Zakona.

Kao okolnost koja je utjecala na izricanje niže sankcije unutar zakonom propisanog raspona, Povjerenstvo je uzelo u obzir ukupnu visinu primljenih dodatnih naknada kao i činjenicu da dužnosnik nije poduzimao radnje s ciljem donošenja pravnih akata temeljem kojih su mu navedene naknade isplaćivane.

Povjerenstvo stoga smatra da je za povredu ZSSI-a utvrđenu u točki I. izreke primjerena sankcija obustava isplate dijela neto plaće u iznosu od 3.000,00 kn, koja će trajati 3 mjeseca te će se izvršiti u 3 uzastopna mjesečna obroka, svaki u pojedinačnom iznosu od 1.000,00 kn.

Slijedom navedenog, Povjerenstvo je donijelo odluku kako je navedeno točki II. izreke.

PREDSJEDNICA POVJERENSTVA

Nataša Novaković, dipl.iur.

Uputa o pravnom lijeku:

Protiv odluke Povjerenstva može se pokrenuti upravni spor. Upravna tužba podnosi se nadležnom upravnom sudu u roku od 30 dana od dana dostave odluke Povjerenstva. Podnošenje tužbe nema odgodni učinak.

Dostaviti:

1. Dužnosnik Mate Perišić, osobnom dostavom

2. Objava na internetskoj stranici Povjerenstva

3. Pismohrana